text: মনু মুখোপাধ্যায় (১ মার্চ, ১৯৩০—৬ ডিসেম্বর ২০২০) ভারতের বাংলা চলচ্চিত্র ও টেলিভিশনের বিখ্যাত অভিনেতা।
  
  জীবনী 
  
  ১৯৩০ সালে কলকাতায় জন্মগ্রহণ করেন মনু মুখোপাধ্যায়। পিতা অমরেন্দ্রনাথ মুখোপাধ্যায় ক্যালকাটা থিয়েটারে অভিনয়ে যুক্ত ছিলেন। ১৯৪৬ সালে ভারতী বিদ্যালয় থেকে ম্যাট্রিক পাস করেন। তিনি কলকাতা বিশ্ববিদ্যালয়ের অন্তর্গত মহারাজা মনীন্দ্রচন্দ্র কলেজ থেকে আইএ পাস করেন। প্রথমে পাড়ার ক্লাবে অল্প বয়সে স্ত্রী চরিত্রে অভিনয় করতেন। ১৯৫৭ সালে বিশ্বরূপায় যোগ দেন প্রম্পটার হিসেবে। ক্ষুধা নাটকে ঘটনাচক্রে কালী বন্দোপাধ্যায়ের পরিবর্ত শিল্পী হিসেবে অভিনয় করতে হয় তাঁকে। কমলা ঝরিয়ার সঙ্গে দ্বৈত কন্ঠে মঞ্চে গান করেছেন।একসময় তবলা শিখেছেন কৃষ্ণকুমার গাঙ্গুলী ওরফে নাটুবাবুর কাছে। তার প্রথম চলচ্চিত্র মৃণাল সেনের নীল আকাশের নিচে। চলচ্চিত্রটি ১৯৫৯ সালে মুক্তি পায়। তিনি মৃণাল সেন ছাড়াও বিখ্যাত চলচ্চিত্র নির্মাতা সত্যজিৎ রায় ও রোল্যান্ড জোফির সাথেও কাজ করেছেন। ‘মৃগয়া’, ’জয় বাবা ফেলুনাথ’, ’গণশত্রু’ ছবিতে অভিনয় করেছেন তিনি। এছাড়াও ‘সাহেব’, ’প্রতিদান’-সহ একাধিক বাংলা ছবিতে অভিনয় করেছেন। প্রবীন এই অভিনেতাকে ছোট পর্দায় নিয়মিত দেখা গিয়েছে এবং সর্বত্রই দর্শকের প্রশংসা অর্জন করেছেন। ছয়ের দশকে  তিনি সুজাতা সদন, মিনার্ভা,রঙমহল, স্টার থিয়েটার ইত্যাদি থিয়েটারেও কাজ করেছেন।
  
  মৃত্যু 
  দীর্ঘ দিন ধরে তিনি হৃদযন্ত্রের সমস্যাসহ বার্ধক্যজনিত বিভিন্ন সমস্যায় ভুগছিলেন। অবশেষে ৬ই ডিসেম্বর ২০২০ সকাল ৯.৩৫ মিনিট নাগাদ কলকাতায় নিজ বাসভবনে শেষ নিঃশ্বাস ত্যাগ করেন মনু মুখোপাধ্যায়।।
  
  চলচ্চিত্র
  
  টেলিভিশন
  
  তথ্যসূত্র
  
  বহিঃসংযোগ
  
  আরো দেখুন 
  
   সত্যজিৎ রায়
   সৌমিত্র চট্টোপাধ্যায়
  
  বিষয়শ্রেণী:১৯৩০-এ জন্ম
  বিষয়শ্রেণী:২০২০-এ মৃত্যু
  বিষয়শ্রেণী:বাঙালি অভিনেতা
  বিষয়শ্রেণী:বাঙালি চলচ্চিত্র অভিনেতা
  বিষয়শ্রেণী:পশ্চিমবঙ্গের অভিনেতা
title: মনু মুখোপাধ্যায়